
Da li je zabranjeno kao ***[zekat](https://pitajucene.com/search/zekat/questions/ "Pretraži pitanja o zekatu")*** dati iznemogle životinje, životinje s mahanom, kao što je zabranjeno dati jarca?


* 
* 
* 
* 
* 
* 
* 

 
Da li je zabranjeno kao zekat dati iznemogle životinje, životinje s mahanom, kao što je zabranjeno dati jarca?

Enes, radijallahu anhu, pripovijedao je da mu je ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")***, radijallahu anhu, poslao Poslanikove, sallallahu alejhi ve sellem, naređenje kada je riječ o zekatu: “Kao ***[zekat](https://pitajucene.com/search/zekat/questions/ "Pretraži pitanja o zekatu")*** ne daje se iznemogla životinja, životinja s mahanom, niti jarac, ali jarac se može uzeti ako ga vlasnik zekata dobrovoljno da. ”


Propisi u vezi s poglavljem


Prvo, hafiz Ibn Hadžer zapisao je: “U hadisu postoji pretpostavljene ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")***: kao zekat zabranjeno je uzeti iznemoglu životinju i životinju s mahanom, te jarca, osim ako je time zadovoljan vlasnik imetka, jer mu je jarac potreban za rasplod (uzimanje jarca bez zadovoljstva njegovog vlasnika nanijelo bi mu štetu), a Svevišnji Allah najbolje zna.”


Drugo, pretpostavljenom je dopušteno da protiv onoga ko u zekat da staru životinju moli da mu Svevišnji Allah ne da blagoslov, a za onoga ko da najvredniji ***[imetak](https://pitajucene.com/search/imetak/questions/ "Pretraži pitanja o imetku")*** da moli za blagoslov. O tome nam govori predanje Vaila b. Hudžra, radijallahu anhu, u kojem stoji da je Vjerovjesnik, sallallahu alcjhi vc sellem, poslao izaslanika da od jednog čovjeka ubere zekat pa je ovaj dao mršavo odbijeno devče. Na to je Resulullah, sallallahu alej hi ve sellem, rekao: “Došao mu Allahov i Poslanikov, sallallahu alejhi ve sellem, izaslanik da ubere zekat, a on dade mršavo odbijeno devče. Moj Allahu, ne daj mu blagoslov u devčetu ni u ostatku stada!” Kada je čovjek čuo da je Resulullah, sallallahu alejhi ve sellem, tako molio, poslao je najbolju i najljepšu devu, a ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, tada je za njega zamolio: “Moj Allahu, blagoslovi ga i blagoslovi njegovo stado”.


\_\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


